Räsifunktsioon
Räsifunktsioon (ingl. hash function) on matemaatiline funktsioon, mis kujutab väärtusi suuremast (või lõpmatust) hulgast fikseeritud väiksema võimsusega lõplikku hulka.. Räsifunktsiooni kasutatakse assotsiatiivsete massiivide ülesehituseks, andmekogumite seeriates duplikaatide otsimiseks, unikaalsete identifikaatorite (andmekogumite jaoks) ülesehituseks, kontroll-liitmiseks kogemata või meelega pandud (säilimisel või ülekandmisel) vigade leidmise eesmärgil, ka kaitsesüsteemide paroolide säilitamiseks (sel juhul ligipääs sellele mälukohale, kus asuvad paroolid, ei lase taastada parooli ennast). Üldjuhul ühemõttelist vastavust lähteandmete ning räsikoodi vahel pole seetõttu, et räsifunktsiooni tähenduste arv on väiksem kui sisendmassiivi variantide arv; on olemas palju massiive erineva sisuga, mis annavad samu räsikoode – siis on tegemist nn kollisioonidega. Kollisioonide tekkimise tõenäosus mängib suurt rolli räsifunktsioonide kvaliteedi hindamisel. On olemas palju erinevate omadustega (arvutuse raskus, krüpteerimiskindlus jne) räsimisalgoritme. Ühe või teise räsifunktsiooni valik oleneb lahendatava ülesande eripärast.